
FOLLETO MISA  CON NENOS
21 de xaneiro de 2024 - Ordinario 3º-B 
Domingo da Palabra 
Marcos  1, 14-20: “Vinde e fareivos pescadores de homes”.
Mensaxe: A mellor técnica para pescar é poñer unha luz, é poñer a Xesús

1. MONICIÓN DE ENTRADA

Irmáns e irmás: No Evanxeo deste domingo descubriremos a Xesús comezando a súa misión, anunciando a Boa Noticia de que Deus nos quere e a proximidade do Reino de Deus. Para construír o soño do Reino chama os primeiros discípulos e conta connosco, os apóstolos de hoxe, para ser “pescadores de homes”, para anunciar que Xesús é a Luz, para mostrar coa nosa vida a Xesús. Este domingo a Igrexa celebra o domingo da Palabra de Deus, cuxo obxectivo é que comprendamos a importancia na vida cotiá das nosas comunidades da referencia á Palabra de Deus, ela é a luz que nos guía se a temos como o noso libro de cabeceira. E nesta semana de oración pola Unidade dos cristiáns, pedimos que todos os que cremos en Xesús vivamos unidos, sen divisións, e cheguemos a formar unha única Igrexa. 

(Pódese colocar unha rede nas escaleiras do presbiterio e sobre elas os nomes dos apóstolos ou dos nenos. E nunha mesiña o leccionario polo que leremos as lecturas de hoxe cunha candea acesa expresando a presenza de Deus na Palabra). 

Saúdo do SACERDOTE: No nome do Pai… Que Xesús que nos chama a ser dos seus e a valorar a Palabra de Deus, meditala e saboreala, anunciala, celebrala e vivila cada día, sexa convosco. 

[bookmark: _Hlk156387118]Sacerdote: Quedemos en silencio, preparémonos para celebrar a eucaristía e pidámoslle perdón. 

- Catequista: Ti que nos chamas a ser dos teus e a cambiar de vida. Señor, ten piedade de nós. 

- Neno/a: Ti que nos traes a Boa Noticia dun Reino de verdade, de xustiza e de paz.  Cristo, ten piedade de nós .

 - Pais: Ti que nos segues falando pola túa Palabra e queres que vivamos unidos. Señor, ten piedade de nós. 

Sacerdote: Deus e Pai noso, ten misericordia de nós, perdoa os nosos pecados e lévanos á vida eterna.


3. ENTRONIZACIÓN DA PALABRA DE DEUS

Monición: Neste domingo da Palabra de Deus, levemos en procesión solemne o libro da Palabra ata o ambón onde proclamaremos as lecturas da Sagrada Escritura. 
Con iso queremos facernos máis conscientes do verdadeiro alimento que é para nós a Palabra de Deus, ela é a luz que nos guía, Xesús mesmo que nos segue falando nestes tempos esperando unha resposta de fe. 

(Os acólitos van á mesiña e recollen as candeas acesas e o sacerdote levanta o leccionario -ou evanxeliario- e lévano ata o ambón con gran solemnidade mentres se entoa un canto relativo á Palabra de Deus. Despois de incensalo o sacerdote di): 

Sacerdote: “Resoe sempre nesta casa a Palabra de Deus para que coñezades o misterio de Cristo e se realice a vosa salvación dentro da Igrexa”.
Todos: “Amén”. 

(Despois de sentarnos pódese facer esta monición ás lecturas): 
Deus é salvación e vida, a súa presenza sempre é un cambio para o que cre e espera nel. Por iso mesmo, se cremos nel, todos somos iguais, somos irmáns e temos que vivir unidos. Que o Evanxeo deste día, ademais, nos axude a escoitar o Señor e a seguilo con todo o seu corazón xa que o seu Reino merece a pena ser anunciado, querido e proclamado no mundo. 

LECTURAS
XONÁS 3,1-5.10 Os ninivitas convertéronse da súa mala vida
	Naqueles días, veu a palabra do Señor sobre Xonás: «Levántate e vaite a Nínive, a gran cidade, e predícalle a mensaxe que che digo.» Levantouse Xonás e foi a Nínive, como mandou o Señor. Nínive era unha gran cidade, tres días facían falta para percorrela. Comezou Xonás a entrar pola, cidade e camiñou durante un día proclamando: “Dentro de corenta días, Nínive será destruída!» Creron en Deus os ninivitas; proclamaron o xaxún e vestíronse de saco, grandes e pequenos. E viu Deus as súas obras, a súa conversión da mala vida; compadeceuse e arrepentiuse Deus da catástrofe con que ameazara a Nínive, e non a executou.
	Palabra do Señor.


SAL. 24: Señor, ensíname os teus camiños

1 CORINTIOS 7,29-31: A representación deste mundo  termínase.

Digo isto, irmáns: que o momento é premente. Queda como solución que os que teñen muller vivan coma se non a tivesen; os que choran, coma se non chorasen; os que están alegres, coma se non o estivesen; os que compran, coma se' non posuísen; os que negocian no mundo, coma se non gozasen del: porque a representación deste mundo termínase.
Palabra do Señor.

MARCOS 1,14-20: Convertédevos e crede no evanxeo.
	Narrador: Cando arrestaron a Xoán, Xesús marchouse a Galilea a proclamar o Evanxeo de Deus. Dicía:
 Xesús: -«Cumpriuse o prazo, está preto o reino de Deus: convertédevos e crede no Evanxeo.» 
Narrador: Pasando xunto ao lago de Galilea, viu a Simón e ao seu irmán Andrés, que eran pescadores e estaban a botar o copo no lago. Xesús díxolles: 
Xesús: -«Vide comigo e fareivos pescadores de homes». 
Narrador: Inmediatamente deixaron as redes e seguírono. Un pouco máis adiante viu a Santiago, fillo de Zebedeo, e ao seu irmán Xoán, que estaban na barca repasando as redes. Chamounos, deixaron a seu pai Zebedeo na barca cos xornaleiros e marcháronse con el. 
Palabra do Señor.
                                (Narrador - Xesús). 

Sacerdote: Oremos a Deus Pai, pedindo hoxe especialmente pola unidade dos cristiáns:

 –Que a túa Palabra sexa a luz que nos guíe. (ou) 

- Que a túa Palabra nos  cambie o corazón. 

1. Que a Igrexa proclame con alegría o evanxeo e sexa a casa grande na que todos os que seguimos a Xesús vivamos unidos. Oremos. 

2. Que todos os que cremos en Xesús recemos xuntos ao Deus que nos salva. Oremos. 

3. Que sintamos orgullosos de seguir a Xesús, de ser os seus apóstolos, os seus enviados nesta época da historia. Oremos. 

4. Que construamos o Reino de Deus, axudando a que a vida, a xustiza e a paz sexan máis reais. Oremos. 

5. Que sexamos mensaxeiros de Xesús, anunciadores de que Deus nos ama como Pai e que todos somos irmáns. Oremos. 

6. Que a Palabra de Deus sexa máis coñecida polos cristiáns, familiarizándonos máis con ela. Oremos. 

7. Que nas nosas familias valoremos a Palabra de Deus, leámola xuntos e ensinémoslla aos nosos fillos. Oremos. 

8. Que descubramos a luz grande do evanxeo que brilla no medio de nós, mesmo cando a escuridade nos axexa. Oremos. 

Sacerdote: Señor, fai que desaparezan as divisións entre os cristiáns, respondendo á túa chamada e aliméntanos coa túa Palabra.  Por XCNS.

Escoitando a chamada de Xesús na súa Palabra, traemos as ofrendas para a celebración da eucaristía; con elas Xesús pode facerse presente no sacramento e no mundo. 


-UNHA BIBLIA: 

Xesús hoxe séguenos falando a través da Palabra de Deus, poñendo luz nas nosas vidas e dándonos forza para o noso ser cristián. Valoremos a Palabra de Deus, escoitémola con atención, leámola nas nosas casas porque como nos di o concilio “a Deus falamos cando oramos e a Deus oímos cando lemos as palabras divinas” (D V n. 25). 

Nós os lectores somos conscientes da nosa responsabilidade á hora de proclamar a Palabra de Deus. Fortalece a nosa fe, Señor, para que poidamos ler con convicción e sagacidade e que poñamos en práctica o que lemos. 



-REDES DE PESCAR: 

Hoxe Xesús, segues pronunciando os nosos nomes porque nos queres. Chámasnos para que vivamos contigo, sexamos mellores, parezámonos a ti, fagamos o ben e anunciemos o amor que nos tes. Queremos seguirte sempre. 


-PAN E VIÑO: 

Finalmente co pan e o viño, pedímosche que os que participamos cada domingo na eucaristía saibamos adorarte e descubrirte presente na mesa da Palabra de Deus e na mesa da Eucaristía.


6. BENDICIÓN DOS LECTORES (Antes de finalizar)

MONITOR: Queridos irmáns e irmás: A comunidade cristiá confíavos o servizo da proclamación da Palabra de Deus e dá grazas pola vosa dispoñibilidade. Hoxe, con esta oración, para a Bendición dun Lector, confirma a importancia do voso ministerio. Ao mesmo tempo, lémbravos que proclamedes as lecturas á asemblea coa convicción e audacia que veñen do estudo, a oración e a preparación. Así mesmo pide a Deus que vos dea a graza necesaria para que saibades aplicar a mensaxe destas mesmas lecturas a vosa vida espiritual. 

SACERDOTE: O celebrante, coas mans estendidas, engade: Oh, Deus, que en distintas ocasións e de moitas maneiras falaches aos homes, para darlles a coñecer o misterio da túa vontade, bendí +  estes irmáns nosos, para que, cumprindo fielmente o oficio de lectores, anuncien a Palabra de Deus aos demais, meditándoa primeiro no seu corazón. Por Xesucristo, o noso Señor. 

LECTORES: Amén. 



7. XESTO DE ADORACIÓN DA PALABRA DE DEUS

(Ao final da misa poderíase organizar un momento de adoración da Palabra 
de Deus). 

MONICIÓN: Agora o celebrante ofrécenos a Palabra de Deus acompañado por dous acólitos con cirios acesos, xa que na Biblia/Deus está vivo e presente. Achegámonos a ela en filas, facendo a xenuflexión mentres se entoa algún canto.

CELEBRANTE: Recibe as Sagradas Escrituras, le, anuncia e testemuña con alegría a Palabra de Deus. 

TODOS: R. Amén.

Sempre chamas, Xesús. 
Con agarimo cada día que amence. 
Con murmurios no silencio da noite. 
Con tenrura cando o cansazo nos vence. 
A berros no ruído do mundo. 
Con constancia cando nos equivocamos de camiño.
Sempre chamas.
 
Desde a dor dos que sofren sen consolo. 
Desde a alegría dos que cantan á vida. 
Desde o amor dos que atenden ao próximo. 
Desde a paixón dos que se esquecen de si mesmos.
Sempre chamas.
 
Quero ser hoxe pescador de homes.
 
Quero lanzar a rede para que atopen pan e fogar. 
Aí van os meus brazos, as miñas redes e o meu corazón. E que un día caia eu tamén nos teus brazos, Señor
.
 
 
Te lo pedimos con María, reina de las 
Misiones
. Amén.

“Es preciso comprenderla, poseerla y
expresarla con actitudes de fe, de sencillez,
de gratuidad y de constancia
yanos llame al desierto o ol Tabor".

Enero 2021

